text: Bulchiinsi magaalaa Sandaafaa dhimma masjiida Ansaar irratti mari’achuuf qophii tahuu beeksise
text: #000003
text: Masjiidni Ansaar kan magaalaa Sandaafaa ganda 03tti argamu hanga Isniina har’aatti akka diigamu ajajni jedhu bulchiinsa magaalaa Sandaafaa irraa akka baheefi, xalayaan masjiidni akka diigamu ibsu kun masjiidicha irratti maxxanfamuu gabaasuun keenya ni yaadatama.
text: #000004
text: Hawaasni muslimaa masjiidota iddoo gara garaatti diigamaa jiraniin dallane har’a ganama irraa kaasee gara masjiida Ansaar imaluun, masjiidicha keessatti qur’aana qara’aa kara nagayatiin adeemsa seeraan ala masjiida diiguuf karoorfame kana hordofaa kan oole tahuu gabaafame. Haaluma kanaan zuhrii dura poolisoonni magaalatti gara masjiida Ansaar dhufuun dallansuu ummataa eega arganii booda, qaama dhimmi ilaallatu waliin waaree booda deebina jechuun ofirra kan gara galan tahuun beekameera.
text: #000005
text: Waaree booda ammoo bulchiinsi magaalaa fi qaamoleen seeraa gara masjiidaa dhufuun koree waliin dhimma masjiida Ansaar irratti mari’achuuf qophii tahuu ibsuun, hawaasa muslimaa tasgabbeessanii kan deebi’an tahuu koree masjiida Ansaar keessa namni bilbilaan dubbisne nuuf hime.
text: #000006
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000014